שואוטיים

שואוטיים (באנגלית: Showtime - "ההצגה מתחילה" בתרגום לעברית) היא חבילת ערוצי טלוויזיה אמריקאית. שואוטיים עלתה במקור כערוץ בודד בחבילת התוכן שסיפקה חברת ויאקום ב-1 ביולי 1976, כמעין ערוץ מקומי קליפורני שהתמקד בתוכן מקורי ובאירועי איגרוף. שנתיים לאחר מכן הורחבה תפוצת הערוץ ושידוריו נקלטו בכל ארצות הברית ואחר-כך הוא עם ערוצים אחרים ל"חבילת צפייה" הנושאת את אותו השם. כיום רוב תוכני החבילה דומים לתוכניות של רשתות הכבלים HBO ו-FX. כל תוכני החברה זמינים לצפייה בישראל ב-VOD של yes.

התפתחות מערוץ לחבילת תוכן
ב-1982 הערוץ אוחד יחד עם ערוץ הסרטים האמריקאי המצליח TMC (The Movie Channel), אשר היה בבעלות שותפות האחים וורנר ואמריקן אקספרס. שני הערוצים נהפכו לחטיבת תקשורת אחת בשם "רשת שואוטיים". ב-1985 הפכה ויאקום לבעלים הבלעדים של החטיבה.

בתחילת דרכו התמקד הערוץ בסרטי קולנוע וטלוויזיה וכן במספר הפקות מקור, לצד אירועי אגרוף יוקרתיים. עליית קרנו בשנות ה-90 הובילה בשנת 2000 להרחבתו ופיצולו למספר ערוצים. הערוץ הראשי נותר זה ששמו "שואוטיים", אשר הקרין הקרנות בכורה לסרטי קולנוע, סדרות מקור ומשדרי אגרוף. הערוצים הראשונים שנפתחו היו "Showtime 2", שלאחר מכן שינה שמו ל-"Showtime too" ("גם שואוטיים" - שם הנשמע זהה לשם הקודם), ו-"Showtime 3", אשר מאוחר יותר שינה שמו ל-"Showtime Showcase". שני ערוצים נוספים אלו שידרו במתכונת זהה לזה הראשי.

ערוצים נוספים שנפתחו עם הזמן עסקו בשידורי סוגה מסוימת או עבור קהל יעד מסוים: "Showtime Beyond" התמקד בתכני מדע בדיוני ופנטזיה, "Showtime Extreme" בסרטי פעולה, "Showtime Family Zone" משדר תכנים המתאימים לכל המשפחה, "Showtime Next" פונה לקהל יעד בגילאי 18–24 ותכניו של "Showtime Women" פונים לנשים.

סדרות מקוריות בהפקת שואוטיים

סדרות בהווה 
חסרי בושה (Shameless; 2011-2021)
הומלנד (הגרסה האמריקאית ל"חטופים") (2011-רץ)
הרומן (The Affair; 2014- רץ)
 ריי דונובן (Ray Donovan; 2013- רץ)
 מיליארדים (Billions ; 2016-רץ)

סדרות ששודרו בעבר 
זה המופע של גרי שאנדלינג (It's Garry Shandling's Show; 1986-1990)
בגבולות המסתורין (The Outer Limits; 1995-1999, גרסה מחודשת) - המשיכה את שידוריה ב-Sci-Fi Channel בשנים 1999–2002.
פולטרגייסט: המורשת (Poltergeist: The Legacy; 1996-1999)
סטארגייט ס"ג-1 (Stargate SG-1; 1997-2001) - המשיכה את שידוריה ב-Sci-Fi Channel בשנים 2001–2007.
הכי גאים שיש (Queer as Folk; 2000-2005)
ג'רמיאה (Jeremiah; 2002-2004)
עסק משפחתי (2003)פן וטאלר: בולשיט! (!Penn & Teller: Bullshit; 2003-2010)הף (Huff; 2004-2006)ישנן בנות (The L Word; 2004-2009)
 העשב של השכן (Weeds; (2005-2012)אשפי האימה (Masters of Horror; 2005-2007)אחים בדם (Brotherhood; 2006-2009)
 דקסטר (Dexter; 2006-2013; 2021)שושלת טיודור (The Tudors; 2007-2010)קליפורניקיישן (Californication; 2007-2014)טרייסי אולמן: מצב האומה (Tracey Ullman's State of the Union; 2008-2010)האחות ג'קי (Nurse Jackie; 2009-2015)
 מזל סרטן (The Big C; 2010-2013)אפיזודס (Episodes; 2010-2017)הבורג'ס (The Borgias; 2011-2013)הסקס של מאסטרס (Masters of Sex; 2013-2016)מי זו אמריקה''' (Who is America;  2018)

קישורים חיצוניים

 

ערכים שבהם תבנית בריטניקה אינה מתאימה
ערוצי טלוויזיה אמריקאיים